钦定古今图书集成/理学汇编/学行典/第207卷 > 褚偩
## 钦定古今图书集成/理学汇编/学行典/第207卷 > 褚偩

按《杭州府志》：“褚偩，字本中，钱塘人。稍长丧母。既壮丧
父，哀痛愁苦，几不能生。母殁，岁有嘉木二苗于所居
牖上，枝叶类梓桐，偩移植于所居之旁，十阅寒暑，二
木剑拔而上。父既殁，忽一日徘徊树下，有风飒然起
于树末，俄而怒号，树欲仆。偩曰：‘古人有欲养而不能
逮者’。喻木与二弟相向大泣。风稍定，天师为篆‘风木
轩’”二字揭其居。